கேள்வி: மலேசிய விலங்கியல் பூங்கா - வரலாறு பற்றி விளக்கவும்.
பதில்: 1957-ஆம் ஆண்டில், மலாயா விவசாய தோட்டக்கலை சங்கம் (''Malayan Agri-Horticultural Association'') ஒரு சிறிய உயிரியல் பூங்காவை கோலாலம்பூரில் திறந்தது. அந்த உயிரியல் பூங்கா உருவாக்கப்பட்ட பிறகு, ஒரு தரமான விலங்கியல் பூங்காவை உருவாக்க வேண்டும் எனும் திட்டம் பரவலானது. அந்த வகையில் மலேசிய மத்திய அரசாங்கம் கோலாலம்பூர் உலு கிள்ளான் (''Ulu Klang'') பகுதியில் ஓர் இடத்தைத் தேர்ந்தெடுத்தது. 1960-களில், உலு கிள்ளான் வளர்ச்சி அடையாத பசுமை நிறைந்த பகுதியாக இருந்தது. 1963-இல், மலாயாவின் (இப்போது மலேசியா) முதல் மலேசியப் பிரதமர் துங்கு அப்துல் ரகுமான் (''Tunku Abdul Rahman'') மலேசிய விலங்கியல் பூங்காவை பொதுமக்களுக்கு திறந்து வைத்தார்.
கேள்வி: மலேசிய விலங்கியல் பூங்கா - காட்டில் ஒரு விலங்கியல் பூங்கா குறித்து விரிவாக சொல்லுங்கள்.
பதில்: Image:Mycteria leucocephala -Zoo Negara-8a.jpg மலேசிய விலங்கியல் பூங்கா உருவாக்கப்பட்ட காட்டுப் பகுதியில், பசுமையான தாவரங்கள் நிறைந்து இருந்தன. அதன் காரணமாக மலேசிய விலங்கியல் பூங்காவிற்கு காட்டில் ஒரு விலங்கியல் பூங்கா (''Zoo in the Jungle'') என்று பெயர் வைக்கக்கப்பட்டது. 1966 நவம்பர் 14-ஆம் தேதி திறக்கப்பட்டு மூன்று ஆண்டுகளுக்குப் பிறகு, இந்த விலங்கியல் பூங்கா அதன் மில்லியனாவது பார்வையாளர் வருகையைப் பெற்றது. அதன் பின்னர் 1986-ஆம் ஆண்டில், ஆண்டுக்கு 1 மில்லியன் பார்வையாளர்களை ஈர்த்தது.
கேள்வி: மலேசிய விலங்கியல் பூங்கா - பெருகிவரும் நகர்ப்புற மக்கள்தொகை பற்றி விளக்கவும்.
பதில்: 1970-களின் பிற்பகுதி வரையில், கோலாலம்பூர் மாநகரின் பொருளாதார வளர்ச்சியின் காரணமாக விரைவான மக்கள்தொகை பெருக்கம் ஏற்படும் வரை, இந்த விலங்கியல் பூங்கா அடர்ந்த வெப்பமண்டல காடுகளால் சூழப்பட்டு இருந்தது. அருகில் உள்ள உலு கிள்ளான் பகுதியில், பெருகிவரும் நகர்ப்புற மக்கள்தொகைக்கு இடமளிக்கும் வகையில் பெரிய அளவிலான குடியிருப்புகள் உருவாக்கப் பட்டன. அந்தக் கட்டத்தில் இந்த விலங்கியல் பூங்காவும் அதன் காட்டுச் சூழலை சன்னம் சன்னமாக இழக்கத் தொடங்கியது.
கேள்வி: மலேசிய விலங்கியல் பூங்கா - வேறு இடத்திற்கு மாற்றும் திட்டம் குறித்து விரிவாக சொல்லுங்கள்.
பதில்: Image:Zoo Negara entrance with elephant sculpture.jpg 1990-களின் பிற்பகுதியிலும்; 2000-களின் முற்பகுதியிலும்; இந்த விலங்கியல் பூங்காவை சிலாங்கூர் மாநிலத்தில் வேறு ஓர் இடத்திற்கு மாற்றும் திட்டங்கள் முன்வைக்கப்பட்டன. இருப்பினும், விலங்கியல் பூங்காவின் பெரிய அளவிலான நிலத்தைப் பயன்படுத்திக் கொள்ள சில வீடுமனை கட்டுமான நிறுவனங்கள் முயற்சி செய்வதாகவும் சர்ச்சைகள் உருவாகின. அத்துடன் விலங்கியல் பூங்காவை வேறு இடத்திற்கு மாற்றும் திட்டங்கள் பொதுமக்களிடையே பெரும் வரவேற்பையும் பெறவில்லை.